**LĒMUMS**

Liepājā

|  |  |
| --- | --- |
| 2024. gada 23. maijā |  Nr.214/5(prot. Nr.5, 31.§) |

Par zemesgabala Slapjā ielā daļas

nomas līguma darbības termiņa

pagarināšanu

Lai racionāli rīkotos ar pašvaldības mantu, kura šobrīd netiek izmantota pašvaldības funkciju izpildei, ievērojot, ka nomas līguma saistības ir izpildītas, pamatojoties uz Pašvaldību likuma 73. panta ceturto daļu, Publiskas personas finanšu līdzekļu un mantas izšķērdēšanas novēršanas likuma 3. panta 2. punktu, 6.1 panta 11 daļu, Ministru kabineta 2018. gada 19. jūnija noteikumu Nr.350 “Publiskas personas zemes nomas un apbūves tiesības noteikumi” 53. un 56. punktu, izskatot laivu īpašnieku kooperatīvās sabiedrības “DZINTARS 1” 2024. gada 22. aprīļa iesniegumu, zemes nomas līgumu, kas 2014. gada 3. novembrī noslēgts starp Liepājas pilsētas pašvaldību un laivu īpašnieku kooperatīvo sabiedrību “DZINTARS 1”, Liepājas valstspilsētas pašvaldības Nekustamo īpašumu jautājumu konsultatīvās komisijas 2024. gada 2. maija priekšlikumu (sēdes protokols Nr.7) un Liepājas valstspilsētas pašvaldības domes pastāvīgās Attīstības komitejas 2024. gada 16. maija lēmumu (sēdes protokols Nr.5), Liepājas valstspilsētas pašvaldības dome **nolemj:**

1. Pagarināt 2014. gada 3. novembrī noslēgto zemes nomas līgumu ar laivu īpašnieku kooperatīvo sabiedrību “DZINTARS 1” (reģistrācijas Nr.42103012487; juridiskā adrese: Slapjā iela 1, Liepāja) par zemesgabala Liepājā Slapjā ielā (kadastra apzīmējums 1700 044 0222), blakus nekustamajam īpašumam Slapjā ielā 1, daļas 1298 m2 platībā nomu laivu eliņu uzturēšanai un apsaimniekošanai līdz 2029. gada 31. jūlijam.

2. Noteikt, ka nomnieks maksā nomas maksu saskaņā ar sertificēta vērtētāja novērtējumu, bet ne mazāk kā 2014. gada 3. novembrī noslēgtajā līgumā noteikto vērtējumu.

3. Pilnvarot Liepājas Nekustamā īpašuma pārvaldes vadītāju parakstīt ar lēmumu saistītos grozījumus zemes nomas līgumā, kā arī bez atsevišķa Liepājas valstspilsētas pašvaldības domes lēmuma parakstīt vienošanos par zemes nomas līguma izbeigšanu, ja nomnieks vienpusēji atkāpjas no līguma.

4. Gadījumā, ja laivu īpašnieku kooperatīvās sabiedrības “DZINTARS 1” vainas dēļ grozījumi 2014. gada 3. novembrī noslēgtajā zemes nomas līgumā par zemesgabala Slapjā ielā, blakus nekustamajam īpašumam Slapjā ielā 1, daļas nomu netiek noslēgti viena mēneša laikā no lēmuma pieņemšanas dienas, lēmums zaudē spēku un zemesgabala daļa atbrīvojama.

5. Liepājas valstspilsētas pašvaldības izpilddirektora vietniekam īpašumu jautājumos kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Liepājas Nekustamā īpašuma pārvaldei, nomniekam |